CELEX: 32015R1832
Language: sk
Date: 2015-10-12 00:00:00
Title: Nariadenie Komisie (EÚ) 2015/1832 z 12. októbra 2015, ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie erytritolu (E 968) ako zvýrazňovača vône a chuti v ochutených nápojoch so zníženou energetickou hodnotou alebo bez pridaných cukrov (Text s významom pre EHP)

13.10.2015   
            
            
               SK
            
            
               Úradný vestník Európskej únie
            
            
               L 266/27
            
         NARIADENIE KOMISIE (EÚ) 2015/1832
   z 12. októbra 2015,
   ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie erytritolu (E 968) ako zvýrazňovača vône a chuti v ochutených nápojoch so zníženou energetickou hodnotou alebo bez pridaných cukrov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 10 ods. 3,
   keďže:
   
               (1)
            
            
               V prílohe II k nariadeniu (ES) č. 1333/2008 sa stanovuje zoznam Únie obsahujúci prídavné látky v potravinách schválené na používanie v potravinách, ako aj podmienky ich používania.
            
         
               (2)
            
            
               Uvedený zoznam možno aktualizovať v súlade so spoločným postupom uvedeným v článku 3 ods. 1 nariadenia Európskeho parlamentu a Rady (ES) č. 1331/2008 (2), a to buď na podnet Komisie, alebo na základe žiadosti.
            
         
               (3)
            
            
               Dňa 28. mája 2014 bola predložená žiadosť o povolenie používania erytritolu (E 968) ako zvýrazňovača vône a chuti v ochutených nápojoch patriacich do kategórie potravín 14.1.4 v prílohe II k nariadeniu (ES) č. 1333/2008. Žiadosť sa následne sprístupnila členským štátom podľa článku 4 nariadenia (ES) č. 1331/2008.
            
         
               (4)
            
            
               Používaním erytritolu (E 968) sa má zlepšiť aromatický a chuťový profil nápojov so zníženou energetickou hodnotou a nápojov bez pridaných cukrov tak, aby ich chuť pripomínala chuť výrobkov s plným obsahom cukru. V malých dávkach erytritol pôsobí ako zvýrazňovač vône a chuti a pomáha zmierňovať pachuť a pretrvávajúcu sladkú chuť spojené s používaním intenzívnych sladidiel v daných nápojoch. Spotrebitelia by sa tak vďaka nemu dostali ku chutnejším nápojom so zníženou energetickou hodnotou alebo nápojom bez pridaných cukrov.
            
         
               (5)
            
            
               V roku 2003 Vedecký výbor pre potraviny (VVP) konštatoval, že erytritol (E 968) je bezpečný na používanie v potravinách. Erytritol (E 968) zatiaľ zo strany Únie nie je schválený na používanie v nápojoch, pretože VVP dospel k záveru, že prostredníctvom požitia erytritolu obsiahnutého v nápojoch by najmä u mladých spotrebiteľov mohlo dôjsť k prekročeniu limitu súvisiaceho s laxatívnymi účinkami.
            
         
               (6)
            
            
               Európsky úrad pre bezpečnosť potravín (ďalej len „úrad“) vydal 12. februára 2015 stanovisko (3) o bezpečnosti navrhovaného rozšírenia používania erytritolu (E 968) ako prídavnej látky v potravinách. Dospel k záveru, že nárazová konzumácia bolusovej dávky erytritolu (pri jednom požití) vo forme nealkoholického nápoja na maximálnej úrovni 1,6 % nevyvolá obavy týkajúce sa laxatívnych účinkov. Úrad svoje závery podložil údajmi, ktoré obsahujú expozičný odhad s prihliadnutím na navrhovanú maximálnu úroveň erytritolu 1,6 % v nealkoholických nápojoch, históriu používania erytritolu, jeho absorpčné vlastnosti a nedostatok zistení týkajúcich sa jeho nepriaznivých účinkov vrátane laxatívnych účinkov po expozícii.
            
         
               (7)
            
            
               Z uvedeného dôvodu je vhodné povoliť používanie erytritolu (E 968) ako zvýrazňovača vône a chuti v ochutených nápojoch patriacich do kategórie potravín 14.1.4 v prílohe II k nariadeniu (ES) č. 1333/2008 na maximálnej úrovni 1,6 %.
            
         
               (8)
            
            
               Nariadenie (ES) č. 1333/2008 by sa preto malo zodpovedajúcim spôsobom zmeniť.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 1333/2008 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. októbra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 354, 31.12.2008, s. 16.
   
      (2)  Nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (Ú. v. EÚ L 354, 31.12.2008, s. 1).
   
      (3)  Vestník EFSA (EFSA Journal) (2015) 13(3):4033.
   
      PRÍLOHA
      Časť E prílohy II k nariadeniu (ES) č. 1333/2008 sa mení takto:
      
                  a)
               
               
                  v kategórií potravín 14.1.4: „Ochutené nápoje“ sa položka týkajúca sa prídavných látok skupiny I mení takto:
                  
                               
                           
                           
                              „Skupina I
                           
                           
                              Prídavné látky
                           
                           
                               
                           
                           
                               
                           
                           
                              E 420, E 421, E 953, E 965, E 966 a E 967 sa nesmú používať
                              E 968 sa nesmie používať okrem prípadov, keď je to osobitne stanovené v tejto kategórii potravín“
                           
                        
            
                  b)
               
               
                  v kategórií potravín 14.1.4: „Ochutené nápoje“ sa za položku týkajúcu sa E 962 vkladá táto položka:
                  
                               
                           
                           
                              „E 968
                           
                           
                              erytritol
                           
                           
                              16 000
                           
                           
                               
                           
                           
                              len so zníženou energetickou hodnotou alebo bez pridaných cukrov, len ako zvýrazňovač vône a chuti“